राष्ट्रीय सुशासन दिवस पर विविध कार्यक्रम आज
अंबिकापुर | भारत के पूर्व प्रधानमंत्री अटल बिहारी बाजपेयी के जन्मदिवस पर 25 दिसंबर को राष्ट्रीय सुशासन दिवस का आयोजन होगा। इस मौके पर अटल बिहारी बाजपेयी के जीवन परिचय एवं उनकी उपलब्धियों तथा जिले में सुशासन की दिशा में किए गए प्रयासों से संबंधित छायाचि़त्रों एवं साहित्य की प्रदर्शनी की जाएगी। राज्य शासन ने सभी जिला पंचायतों, ग्राम पंचायतों, नगर पंचायतों व नगरीय निकायों को लागू सेवा गारंटी, सूचना का अधिकार स्वप्रकटीकरण, ई-सेवाओं एवं सुशासन से संबंधित विषयों पर संगोष्ठी एवं परिचर्चा करने के निर्देश दिए हैं। जिला स्तर पर सुशासन दिवस का आयोजन जिला पंचायत कार्यालय अंबिकापुर के सभाकक्ष में सुबह 11 बजे में किया गया है। इस दौरान सभी अधिकारियों को उपस्थित होने कहा गया है। साथ ही उन्होंने सुशासन विषय पर स्कूली छात्र-छात्राओं के बीच निबंध प्रतियोगिताएं कर उन्हंे पुरस्कृत करने भी निर्देशित किया है।
hin_Deva hin_Deva